Missatge: El PSC afirma que la sentència "confirma" la il·legalitat de la consulta El secretari general adjunt del grup del PSOE a les Corts, Daniel Fernández (PSC), ha afirmat avui que la sentència que declara inconstitucional la proposta de consulta popular que volia organitzar a l'octubre el lehendakari, Juan José Ibarretxe, "confirma" que aquest anunci era il·legal.    "Sempre hem mantingut que la consulta era il·legal i la sentència ho confirma", ha expressat Fernández en un comunicat.    "Aquesta consulta no té la virtut d'unir la societat basca i sí el defecte de dividir-la", ha argumentat, i ha considerat que el Tribunal Constitucional (TC) ha validat la posició sobre aquesta qüestió que mantenien des de les files del PSC.    Fernández ha expressat en nom dels socialistes catalans el seu "respecte absolut" a la sentència judicial.     El PP català considera un "èxit de la democràcia" la sentència i demana a Ibarretxe sotmetre's a l'Estat de dret   La presidenta del PP català, Alicia Sánchez Camacho, ha considerat avui un "èxit de la democràcia" la decisió del Tribunal Constitucional (TC) de considerar il·legal la llei del consulta del lehendakari, Juan José Ibarretxe, a qui ha demanat que reconegui la resolució i que se sotmeti a l'Estat de dret.    "És un èxit de la democràcia que demostra que l'Estat de dret funciona, que l'Estat de dret no permet els reptes i els desafiaments de caràcter il·legal com el que proposava el govern d'Ibarretxe", ha assenyalat en roda de premsa.    Per Camacho, el lehendakari, com a màxim representant de la societat basca, ha de sotmetre's a l'Estat de dret "que li permet, gràcies a la democràcia de tots, ser president del País Basc", referint-se així a la possibilitat que recorri la sentència al Tribunal Europeu de drets humans d'Estrasburg.       Font: Agència Europa Press
Emocions: no emotion

Resposta: C's celebra la sentència sobre la consulta i valora que s'hagi acordat per unanimitat C's ha celebrat avui la sentència del Tribunal Constitucional (TC) que no autoritza la consulta popular que havia convocat per a finals d'octubre el govern del País Basc, i ha valorat especialment el fet que s'hagi acordat per unanimitat.    En un comunicat, la formació ha afirmat que veu amb "satisfacció" aquesta sentència, i ha considerat que l'executiu liderat per Juan José Ibarretxe pretenia assumir "unes competències que són en exclusiva del Govern de la Nació".    "C's mostra el màxim respecte i suport a la feina del TC" en un context en el qual els membres de l'alt tribunal estan sotmesos a una "gran pressió" per part dels partits nacionalistes.    La formació també ha demanat al Govern que prengui "bona nota" de la decisió del TC, davant del projecte de llei que està preparant la Conselleria de Governació sobre consultes populars. Per aquesta raó, ha sol·licitat "liquidar" aquest avantprojecte de llei.    Al mateix temps, ha considerat que la sentència del TC "tanca definitivament les portes als deliris" del vicepresident del Govern, Josep-Lluís Carod-Rovira, que hagi un referèndum d'autodeterminació l'any 2014.
Emocions: no emotion